# name
Carrer de Ripoll, 25 - Carrer dels Capellans, 10-16

# metadata.dc.description.abstract[].value
àrea on el poblament es remunta a les primeres èpoques de l'antiga ciutat històrica. Es troba a l'exterior del recinte romà, en una zona molt afectada pel creixement urbà de l'època medieval. La finca se situa en una illa delimitada al nord per la plaça Duran i Bas, a l'est pel carrer Ripoll, al sud per la plaça Isidre Nonell i a l'oest pel carrer Capellans. Els accessos a la finca des de l'exterior només es troben al carrer Ripoll, on s'obre l'escala de veïns. A la part posterior de l'edifici, al carrer Capellans, un tancament alt delimita el jardí penjant. La zona és arqueològicament poc coneguda excepte pel que fa a les intervencions dutes a terme al carrer dels Arcs núm. 5, motivades per unes obres al Col·legi d'Arquitectes on es va localitzar una àrea sepulcral que conservava els fonaments d'un mausoleu funerari quadrangular datat al segle i dC que va estar en ús, al menys, fins a finals del segle v i principis del VI (Granados i Puig, 1993a). El Pla de la Seu o de la Catedral va ser objecte el 1989 d'una gran excavació d'uns 5.000 m2 , que va permetre conèixer el creixement suburbial de Barcino des de la seva fundació fins a l'adequació de la zona, a mitjan segle xx.

# metadata.dc.rights[].value
cc-by-nc (c) Museu d'Història de Barcelona (MUHBA), 2010

# metadata.dc.source[].value
Articles publicats en revistes (Història i Arqueologia)

# metadata.dc.title[].value
Carrer de Ripoll, 25 - Carrer dels Capellans, 10-16